1873 m.

1873 m. buvo nekeliamieji metai, prasidedantys trečiadienį pagal Grigaliaus kalendorių.

Lietuvoje

Įvykiai 

Nedatuoti
 Atidarytas Vilhelmo kanalas, tiesiogiai sujungęs Miniją ir Nemuną su Klaipėdos uostu.

Gimtadieniai 

 Sausio 13 d.:
 Juozas Gudavičius, vargonininkas, choro ir orkestro dirigentas, kompozitorius (m. 1939 m.).
 Pranas Markūnas, Lietuvos statybos inžinierius, gelžbetonio konstrukcijų projektavimo ir statybos Lietuvoje vienas pradininkų (m. 1964 m.).

 Vasario 3 d. – Juozas Laukaitis, Romos katalikų kunigas Lenkijoje ir Lietuvoje, visuomenės veikėjas. Lietuvių liturginės terminijos kūrėjas, poetas (m. 1952 m.).
 Vasario 7 d. – Jurgis Kėkštas, Kiakštas, baleto artistas, baletmeisteris, pedagogas (m. 1936 m.).
 Vasario 9 d. – Jonas Baronas, leksikografas, pedagogas, gamtininkas (m. 1952 m.).
 Vasario 22 d. – Janis Endzelynas, latvių kalbininkas, vienas žymiausių baltistų (m. 1961 m.).

 Balandžio 24 d. – Ignas Čižiauskas, knygnešys, Romos katalikų kunigas, publicistas (m. 1926 m.).
 Balandžio 25 d. – Jonas Šimkus, Lietuvos valstybės veikėjas, profesorius (m. 1944 m.).

 Gegužės 2 d. – Jurgis Baltrušaitis, Lietuvos poetas, eseistas, vertėjas, diplomatas (m. 1944 m.).

 Birželio 22 d.:
 Marijonas Vandalinas Steponas Broel-Pliateris, aktyvus kultūros veikėjas, archeologas, kolekcininkas, unikalios meno vertybių kolekcijos savininkas, bibliofilas, grafas iš garsios Pliaterių giminės, paskutinis Veprių dvarininkas (m. 1951 m.).
 Teofilius Matulionis, Lietuvos arkivyskupas, kankinys, dievo tarnas (1990 m.) (m. 1962 m.).

 Liepos 27 d. – Motiejus Mikalojus Radvila, didikas, Lenkijos ūkio ir politinis veikėjas (m. 1920 m.).

 Rugpjūčio 4 d. – Alfonsas Petrulis, Lietuvos Nepriklausomybės atkūrimo Vasario 16-os akto signataras, kunigas (nuo 1899 m.), lietuviškų mokyklų ir draugijų steigėjas, pirmųjų lietuvių katalikų periodinių leidinių bendradarbis, Lietuvių mokslo draugijos ir Lietuvių draugijos nukentėjusiems nuo karo šelpti narys, Tautos pažangos partijos narys, Valstybės Tarybos Prezidiumo sekretorius (1919 m.), Lietuvių konferencijos Berne (1917 m.) ir Lozanoje (1918 m.) dalyvis (m. 1928 m.).
 Rugpjūčio 11 d. – Domininkas Bukantas, Lietuvos gydytojas, antropologas (m. 1919 m.).

 Rugsėjo 1 d. – Felicija Bortkevičienė-Povickaitė, knygnešė, spaudos darbuotoja, visuomenės veikėja (m. 1945 m.).
 Rugsėjo 3 d. – Adolfas Sabaliauskas, kanauninkas, tautosakininkas, vertėjas, poetas, suomių epo „Kalevala“ vertėjas į lietuvių kalbą (m. 1950 m.).
 Rugsėjo 18 d. – Juozapas Jonas Skvireckas, arkivyskupas, vertėjas (m. 1959 m.).
 Rugsėjo 29 d. – Vincas Jokubynas, JAV lietuvių visuomenės veikėjas, spaudos darbuotojas (m. 1958 m.).

 Spalio 6 d. – Vladas Putvinskis – Putvys, bajoras, dvarininkas, visuomenės ir kultūros veikėjas, rašytojas, knygnešys, žuvininkystės pradininkas Lietuvoje (m. 1929 m.).
 Spalio 13 d. – Mikas Petrauskas, vargonininkas, dainininkas (tenoras), dirigentas, pedagogas, kompozitorius ir kultūros veikėjas (m. 1937 m.).

 Lapkričio 3 d. – Juozapas Kukta, vyskupas, visuomenininkas, lietuvybės puoselėtojas. Palaidotas Kaišiadorių Kristaus Atsimainymo katedroje (m. 1942 m.).
 Lapkričio 16 d. – Antanas Lalis, Lietuvos žodynininkas, JAV lietuvių spaudos darbuotojas (m. 1960 m.).

 Antanas Bružys, Bružas, Lietuvos knygnešys (m. 1917 m.).
 Eduardas Jodko, Lietuvos karinis veikėjas, artilerijos pulkininkas (m. 1944 m.).
 Ignotas Abramavičius, kunigas, knygnešys.
 Jonas Montvila, JAV lietuvių spaudos darbuotojas, vertėjas (m. 1910 m.).
 Petras Bancevičius, Didžiosios Britanijos lietuvių spaudos darbuotojas (m. 1948 m.).
 Petras Vaškys, Mosėdžio seniūnas, knygnešys, milo spaudėjas (m. 1952 m.).
 Vincentas Jakševičius, architektas, skulptorius, dailininkas (m. 1936 m.).

Mirtys 
 Sausio 2 d. – Boguslavas Frederikas Radvila, didikas, Prūsijos valstybės ir karinis veikėjas, generolas (g. 1809 m.).
 Balandžio 29 d. – Dominikas Budrikas, religinių raštų rengėjas (g. 1798 m.).
 Rugpjūčio 25 d. – Eustachijus Tiškevičius, grafas, istorikas, kolekcininkas, archeologas, Lietuvos archeologijos pradininkas, Vilniaus laikinosios archeologinės komisijos ir Vilniaus senienų muziejaus steigėjas (g. 1814 m.).
 Spalio 3 d. – Ignotas Bušinskis, Lietuvos istorikas, kraštotyrininkas, visuomenės veikėjas (g. 1807 m.).

Pasaulyje

Gimtadieniai 
 Sausio 2 d. – Šv. Kūdikėlio Jėzaus Teresė, katalikų šventoji, vienuolė – karmelitė, viena iš trijų moterų, kuriai suteiktas Bažnyčios mokytojos titulas (m. 1897 m.).
 Sausio 20 d. – Johanesas Vilhelmas Jensenas, danų prozininkas, „jutlandiškojo“ literatūros sąjūdžio veteranas. 1944 m. apdovanotas Nobelio literatūros premija (m. 1950 m.).
 Vasario 13 d. – Fiodoras Šaliapinas, vienas garsiausių rusų operos dainininkų, bosas (m. 1938 m.).
 Vasario 15 d. – Hans Karl August Simon von Euler-Chelpin, 1929 m. Nobelio chemijos premijos laureatas (m. 1964 m.).
 Vasario 23 d. – Liang Qichao, vienas iš XIX a. pab. reformatoriško judėjimo Kinijoje lyderių (m. 1929 m.).
 Balandžio 1 d. – Sergejus Rachmaninovas, rusų kompozitorius, pianistas ir dirigentas (m. 1943 m.).
 Balandžio 8 d. – Fiodoras Kenemanas, rusų kompozitorius, pianistas ir pedagogas (m. 1937 m.).
 Gegužės 9 d. – Hovardas Karteris, anglų archeologas, egiptologas, antikvaras, kolekcininkas (m. 1939 m.).
 Birželio 3 d.:
 Leonidas Leonidovas, rusų aktorius, režisierius, pedagogas, menotyros daktaras (m. 1941 m.).
 Otto Loewi, 1936 m. Nobelio fiziologijos ir medicinos premijos laureatas (m. 1961 m.).
 Birželio 28 d. – Alexis Carrel, 1912 m. Nobelio fiziologijos ir medicinos premijos laureatas (m. 1944 m.).
 Birželio 29 d. – Leo Frobenijus, vokiečių archeologas, etnografas (m. 1938 m.).
 Rugpjūčio 22 d. – Aleksandras Bogdanovas, rusų filosofas, ekonomistas, gamtotyrininkas, politinis veikėjas (m. 1928 m.).
 Spalio 14 d. – Jules Rimet, Tarptautinės Futbolo Asociacijų Federacijos (FIFA) prezidentas, kuris pareigas ėjo nuo 1921 m. iki 1954 m. Taip pat tarp 1919 m. ir 1946 m. buvo Prancūzijos futbolo federacijos prezidentas (m. 1956 m.).
 Spalio 26 d. – Torvaldas Stauningas, Danijos profsąjungų ir politinis veikėjas (m. 1942 m.).
 Lapkričio 24 d. – Julijus Martovas, Rusijos socialdemokratijos veikėjas (m. 1923 m.).
 Gruodžio 13 d. – Valerijus Briusovas, rusų poetas simbolistas, literatūros kritikas, vertėjas (m. 1924 m.).

Mirtys 
 Sausio 9 d. – Napoleonas III, III Prancūzijos imperatorius 1852–1870 m (g. 1808 m.).
 Gegužės 1 d. – Deividas Livingstonas, britų misionierius ir Afrikos geografijos tyrinėtojas (g. 1813 m.).
 Gegužės 8 d. – John Stuart Mill, britų filosofas, politikos ekonomistas ir parlamento narys, įtakingas XIX a. liberalizmo bei utilitarizmo teoretikas ir propaguotojas (g. 1806 m.).
 Liepos 27 d. – Fiodaras Ivanovičius Tiutčevas, rusų poetas, diplomatas, Peterburgo Mokslų akademijos narys korespondentas (g. 1803 m.).
 Lapkričio 22 d. – Michailas Maksimovičius, ukrainiečių rašytojas, botanikas, istorikas, archeologas, tautosakininkas (g. 1804 m.).

Nuorodos 

1873 m.